CELEX: 32012R0870
Language: hr
Date: 2012-09-24 00:00:00
Title: Provedbena uredba Komisije (EU) br. 870/2012 od 24. rujna 2012. o odobrenju naringina kao dodatka hrani za životinje za sve vrste životinja  Tekst značajan za EGP

03/Sv. 66
            
            
               HR
            
            
               Službeni list Europske unije
            
            
               216
            
         32012R0870
   
               L 257/10
            
            
               SLUŽBENI LIST EUROPSKE UNIJE
            
         PROVEDBENA UREDBA KOMISIJE (EU) br. 870/2012
   od 24. rujna 2012.
   o odobrenju naringina kao dodatka hrani za životinje za sve vrste životinja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 predviđeno je odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja. Člankom 10. te Uredbe predviđena je ponovna procjena dodataka hrani za životinje odobrenih u skladu s Direktivom Vijeća 70/524/EEZ (2).
            
         
               (2)
            
            
               Naringin je odobren bez vremenskog ograničenja u skladu s Direktivom 70/524/EEZ kao dodatak hrani za životinje za korištenje kod svih vrsta životinja. Taj dodatak hrani za životinje naknadno je unesen u Registar Zajednice dodataka hrani za životinje kao postojeći proizvod, u skladu s člankom 10. stavkom 1. Uredbe (EZ) br. 1831/2003.
            
         
               (3)
            
            
               U skladu s člankom 10. stavkom 2. Uredbe (EZ) br. 1831/2003 povezano s njezinim člankom 7., podnesen je zahtjev za ponovnu procjenu naringina kao dodatka hrani za životinje za sve vrste životinja, uz zahtjev da se dodatak uvrsti u kategoriju dodataka hrani za životinje „Osjetilni dodaci”. Uz taj zahtjev priloženi su podaci i dokumenti koji se zahtijevaju u skladu s člankom 7. stavkom 3. Uredbe (EZ) br. 1831/2003.
            
         
               (4)
            
            
               Europska agencija za sigurnost hrane (dalje u tekstu „Agencija”) zaključila je u mišljenju od 12. listopada 2011. (3) da pod predloženim uvjetima korištenja naringin nema štetan učinak na zdravlje životinja, zdravlje ljudi ili na okoliš te da je učinkovito aromatsko sredstvo. Ona je zaključila da se ne bi trebala pojaviti zabrinutost u vezi sa sigurnošću za korisnike pod uvjetom da se poduzimaju primjerene mjere zaštite. Agencija ne smatra da postoji potreba za posebnim zahtjevima za praćenjem nakon stavljanja na tržište. Ona je također provjerila izvještaj o analitičkoj metodi dodatka u hrani za životinje koji je podnio Referentni laboratorij osnovan Uredbom (EZ) br. 1831/2003.
            
         
               (5)
            
            
               Procjena naringina pokazuje da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s time trebalo bi odobriti korištenje te tvari kako je definirano u Prilogu ovoj Uredbi.
            
         
               (6)
            
            
               Budući da su uvedene promjene uvjeta odobrenja naringina i kako nema izravnih neposrednih učinaka na sigurnost, trebalo bi dozvoliti razumno razdoblje prije odobrenja, kako bi se zainteresiranim stranama omogućilo da se pripreme za ispunjavanje novih zahtjeva koji proizlaze iz odobrenja. Osim toga, primjereno je odobriti prijelazno razdoblje za raspolaganje postojećim zalihama naringina kako je odobren u skladu s Direktivom 70/524/EEZ i hrane za životinje koja sadrži naringin.
            
         
               (7)
            
            
               Za subjekte je nerazmjerno složeno da stalno iznova prilagođavaju od danas na sutra oznake hrane za životinje koja sadrži različite dodatke hrani za životinje, koji su redom odobravani u skladu s postupkom utvrđenim u članku 10. stavku 2. Uredbe (EZ) br. 1831/2003 i za koje se moraju ispuniti nova pravila označivanja. Zato je primjereno smanjiti administrativno opterećenja subjekata i predvidjeti vremensko razdoblje koje omogućuje nesmetanu preinaku označivanja.
            
         
               (8)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Odobrenje
   Tvar naringin definirana u Prilogu, koja pripada kategoriji dodataka hrani za životinje „Osjetilni dodaci” i funkcionalnoj skupini „Aromatske tvari”, odobrava se kao dodatak hrani za životinje u hranidbi životinja pod uvjetima utvrđenim u tom Prilogu.
   Članak 2.
   Zahtjevi za označivanje
   Hrana za životinje koja sadrži naringin označuje se u skladu s ovom Uredbom najkasnije do 25. svibnja 2013.
   Međutim, hrana za životinje koja sadrži naringin i koja je označena u skladu s Direktivom 70/524/EEZ prije 25. svibnja 2013. može se i dalje stavljati na tržište sve do isteka zaliha.
   Članak 3.
   Prijelazne mjere
   Postojeće zalihe naringina i hrane za životinje koja sadrži naringin na dan stupanja na snagu ove Uredbe mogu se i dalje stavljati na tržište i koristiti pod uvjetima Direktive 70/524/EEZ dok se ne iscrpe.
   Članak 4.
   Stupanje na snagu
   Ova Uredba stupa na snagu 25. studenoga 2012.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. rujna 2012.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  SL L 270, 14.12.1970., str. 1.
   
      (3)  EFSA Journal 2011.; 9(11):2416.
   
      PRILOG
      
                  Identifikacijski broj dodatka hrani za životinje
               
               
                  Naziv nositelja odobrenja
               
               
                  Dodatak hrani za životinje
               
               
                  Sastav, kemijska formula, opis, analitička metoda
               
               
                  Vrsta ili kategorija životinja
               
               
                  Najviša dob
               
               
                  Najmanji sadržaj
               
               
                  Najveći sadržaj
               
               
                  Ostale odredbe
               
               
                  Trajanje odobrenja
               
            
                  mg aktivne tvari/kg potpune krmne smjese s udjelom vlage od 12 %
               
            
                  
                     Kategorija osjetilnih dodataka. Funkcionalna skupina: aromatske tvari
                  
               
            
                  2b16058
               
               
                  —
               
               
                  Naringin
               
               
                  
                               
                           
                           
                              
                                 Sastav dodatka hrani za životinje
                              
                              Naringin
                           
                        
                               
                           
                           
                              
                                 Značajke aktivne tvari
                              
                              Naringin
                              Ekstrahiran iz agruma
                              Čistoća: najmanje 90 %
                              (2S)-4H-1Benzopiran-4-on,7-[[2-O-(6-Deoksi-alfa-L-manopiranozil)-beta-D-glukopiranozil]]oksi]-2,3-dihidro-5-hidroksi-2-(4-hidroksifenil)
                              Kemijska formula: C27H32O14
                              
                              CAS broj 10236-47-2
                              FLAVIS 16.058
                           
                        
                               
                           
                           
                              
                                 Analitička metoda
                                  (1)
                              
                              Za određivanje naringina u dodatku hrani za životinje:
                              metoda visokodjelatne tekućinske kromatografije (HPLC) povezana s UV detektorom (European Pharmacopeia monograph 2.2.29).
                           
                        
               
                  Sve vrste životinja
               
               
                  —
               
               
                  —
               
               
                  —
               
               
                  
                              1.
                           
                           
                              U uputama za korištenje dodatka hrani za životinje i premiksa, navesti temperaturu skladištenja, rok trajanja od datuma proizvodnje i stabilnost pri peletiranju.
                           
                        
                              2.
                           
                           
                              Preporučeno korištenje do 5 mg/kg potpune krmne smjese.
                           
                        
                              3.
                           
                           
                              Za sigurnost: kod rukovanja koriste se zaštita kod disanja te zaštita očiju i kože.
                           
                        
               
                  25. studenoga 2022.
               
            
         (1)  Detalji analitičkih metoda dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.